|  |  |
| --- | --- |
| **Leverancetitel** | Redegørelse for regler for oplysning  om og rettigheder til vandforbrugsdata |
| **Leverancenummer** | 1 |
| **Tovholder (ansvarlig aktør)** | Energistyrelsen |
| **Ansvarlig arbejdsspor** | Intet arbejdsspor |
| **FFD-målsætning(er)** | 3 |
| **Afsluttes** | Q2 2025 |
| **Godkender** | Vand-DUG |

**Beskrivelse**

Branchen efterspørger klarhed over, hvem der har ejerskab over vandforbrugsdata, samt hvilke rettigheder forbrugeren har til oplysning om og adgang til egne forbrugsdata. Branchen giver ligeledes udtryk for, at det er uklart, hvad vandselskaber må anvende forbrugerens data til og hvordan. Denne problematik er blandt andet belyst i [”Lettere adgang til forbrugsdata for fjernvarme og vand](https://www.kl.dk/media/iticvyax/lettere-adgang-til-forbrugsdata-for-fjernvarme-og-vand-fods-analyse-inititativ-22-januar-2024.pdf)”[[1]](#footnote-1), som er udarbejdet af Rambøll (i regi af den Fællesoffentlige Digitaliseringsstrategi). Denne leverance skal blandt andet forholde sig til gældende regler i forhold til:

1. Hvem har ejerskab over vandforbrugsdata (hvis nogen)?

2. Hvilke rettigheder forbrugeren har i forhold til adgang til egen data, herunder adgangsmetode, dataformat og opdateringsfrekvens, deling med tredjepart osv.?

3. Hvad må forsyningsselskaberne bruge data til og hvordan?

4. Hvilke rettigheder har ejeren af en ejendom i forhold til at få adgang til, anvende og dele forbrugsdata fra lejere i ejendommen.

**Opgaver**

Der udarbejdes to redegørelser:

1. Et notat, der forholder sig til de gældende regler inden for Klima-, Energi- og Forsyningsministeriets ressort.

2. Et notat, der forholder sig til gældende regler uden for Klima-, Energi- og Forsyningsministeriet, fx Social- og Boligministeriet, Indenrigsministeriet, Justitsministeriet mv.

På baggrund af DUG’ens input og spørgsmål til redegørelserne, afklares det, om redegørelserne skal uddybes, eller om der skal sættes yderligere leverancer i gang baseret på redegørelsernes resultater, fx udarbejdelse af vejledninger eller anbefalinger til tilpasning af reguleringen.

#### fhængigheder

Der forventes at blive udarbejdet samme type leverance i varme-DUG’en, hvorfor der med fordel kan erfaringsudveksles på tværs med henblik på at sikre ensartethed.

1. <https://www.kl.dk/media/iticvyax/lettere-adgang-til-forbrugsdata-for-fjernvarme-og-vand-fods-analyse-inititativ-22-januar-2024.pdf> [↑](#footnote-ref-1)